《次韵学士兄述怀 其二》
宋代·沈与求

葱麦推还井大春，拂衣归伴卧云人。胸中历历蟠三略，肘后时时校六淳。

已作移文排俗士，更将要术混齐民。知闲聊复求闲地，岁晚功名恐逼身。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。